VIRKAMIESTUOMIOISTUIMEN MÄÄRÄYS(ensimmäinen jaosto)
25 päivänä tammikuuta 2008
Asia F-80/06
Tineke Duyster
vastaan
Euroopan yhteisöjen komissio
Henkilöstö – Virkamiehet – Vanhempainloma – Vanhempainloman peruuttamista koskeva hakemus – Vireilläolo – Tutkittavaksi ottamisen edellytysten selvä puuttuminen
Aihe: EY 236 ja EA 152 artiklan nojalla nostettu kanne, jossa Tineke Duyster vaatii muun muassa sen komission 11.5.2006 tekemän
päätöksen kumoamista, jolla hylätään hänen valituksensa komission 22.12.2005 tekemästä päätöksestä, jolla jätettiin tutkimatta
hänen 6.12.2005 tekemänsä hakemus, joka koskee hänen vanhempainlomansa päättämistä taannehtivasti 8.11.2004 lukien.
Ratkaisu: Kanne jätetään tutkimatta, koska tutkittavaksi ottamisen edellytykset selvästi puuttuvat. Asianosaiset vastaavat omista oikeudenkäyntikuluistaan.
Tiivistelmä
1.      Oikeudenkäyntimenettely – Oikeudenkäyntiasiakirjojen tutkittavaksi ottaminen – Arviointi asiakirjan jättämisajankohdan perusteella
(Ensimmäisen oikeusasteen tuomioistuimen työjärjestyksen 114 artikla)
2.      Oikeudenkäyntimenettely – Vireilläoloväite
1.      Samalla tavalla kuin kanteen tutkittavaksi ottamisen edellytyksiä arvioidaan kanteen nostamisajankohdan perusteella, myös
sellaisten muiden oikeudenkäyntiasiakirjojen, kuten asiakirjan, jossa esitetään oikeudenkäyntiväite, tutkittavaksi ottamisen
edellytyksiä arvioidaan niiden jättämisajankohdan perusteella. Tällaisella tulkinnalla taataan oikeusvarmuuden ja luottamuksensuojan
periaatteiden noudattaminen.
(ks. 42 kohta)
Viittaukset:
Yhteisöjen tuomioistuin: asia 50/84, Bensider ym. v. komissio, 27.11.1984 (Kok., s. 3991, 8 kohta)
Ensimmäisen oikeusasteen tuomioistuin: asia T‑236/00 R II, Stauner ym. v. parlamentti ja komissio, 8.10.2001 (Kok., s. II‑2943,
49 kohta) ja asia T‑219/01, Commerzbank v. komissio, 9.7.2003 (Kok., s. II‑2843, 61 kohta).
2.      Kanne, jonka asianosaiset ovat samat ja jolla pyritään samoihin tavoitteisiin samoin perustein kuin aikaisemmin nostetulla
kanteella, on jätettävä tutkimatta.
(ks. 52 kohta)
Viittaukset:
Yhteisöjen tuomioistuin: yhdistetyt asiat 172/83 ja 226/83, Hoogovens Groep v. komissio, 19.9.1985 (Kok., s. 2831, 9 kohta)
ja yhdistetyt asiat 358/85 ja 51/86, Ranska v. parlamentti, 22.9.1988 (Kok., s. 4821, 12 kohta).
Ensimmäisen oikeusasteen tuomioistuin: asia T‑68/07, Landtag Schleswig-Holstein v. komissio, 14.7.2007 (16 kohta, ei julkaistu
oikeustapauskokoelmassa).